Návrh

UZNESENIE VLÁDY SLOVENSKEJ REPUBLIKY
č. 
z 

k Analýze vplyvov legislatívy z oblasti ochrany životného prostredia 
na rozvoj podnikateľského prostredia a cestovného ruchu

Číslo materiálu: 1477/2004-001

Predkladateľ:     podpredseda vlády a minister hospodárstva 

––––––––––––––––––––––––––––––––––––––––––––––––––––––––––––––––––––––––––––––––––––––––––-
Vláda
A. berie na vedomie
A.1. Analýzu vplyvov legislatívy z oblasti ochrany životného   prostredia  na rozvoj podnikateľského prostredia a cestovného ruchu   
B. ukladá                   
    ministrovi hospodárstva 
    
    a odporúča 
    predsedovi Združenia miest a obcí Slovenska
    zástupcom mimovládnych organizácií Spoločnosť pre ochranu vtáctva,
    Združenie jantárová cesta, Spoločnosť pre trvalo udržateľný život
B.1. v súlade s opatreniami Koncepcie ochrany prírody a krajiny ustanoviť medzirezortnú komisiu zloženú zo zástupcov Ministerstva hospodárstva SR, Ministerstva životného prostredia SR, Ministerstva výstavby a regionálneho rozvoja SR, Ministerstva pôdohospodárstva SR, všetkých samosprávnych krajov SR a Združenia miest a obcí Slovenska na spracovanie kritérií na prehodnotenie  národnej sústavy chránených území 
               do1.augusta 2004

ministrovi životného prostredia a ministrovi pôdohospodárstva

B.2.  v spolupráci s  podpredsedom  vlády a  ministrom  hospodárstva,  ministrom     výstavby  a  regionálneho  rozvoja urýchliť práce súvisiace so spracovaním právnych predpisov, ktorými sa  vyhlasujú zóny národných parkov a chránených krajinných oblastí.

	do 31. októbra 2004
C. žiada
    predsedov samosprávnych krajov

     C.1.   spolupracovať pri plnení úloh

Vykonajú: podpredseda vlády a minister hospodárstva 	
	minister životného prostredia
	minister pôdohospodárstva
	minister výstavby a regionálneho rozvoja

 Na vedomie: predsedovi Združenia miest a obcí Slovenska
	   predsedom samosprávnych krajov
	   zástupcom mimovládnych organizácií